पाठ 6
देवाच्या जगातील वाईट
शिक्षक मार्गदर्शिका  ·  पाहा, ऐका आणि जगा – पुस्तक 6: येशू शिक्षक आणि बरे करणारा
	उद्देश
	ख्रिस्ती लोक देवहीन लोकांबरोबर आणि वाईट शक्तींबरोबर हे जग वाटून घेतात म्हणून ते ठामपणे उभे राहतात हे मुलांना शिकवणे. एके दिवशी देवाचे न्याय्य राज्य स्थापन होईल आणि सर्व वाईटाचा नाश होईल.

	शास्त्रवाचन
	मत्तय 13:24-30, 36-43

	पाठांतर वचन
	यशया 32:1
पाहा, एक राजा नीतिमत्त्वाने राज्य करील आणि शासक न्यायाने शासन करतील.



पाठाचे सादरीकरण
सुरुवात
अलका एका शहरात राहत असे. एके दिवशी ती ग्रामीण भागात राहणाऱ्या आपल्या नातेवाइकांकडे सुट्टी घालवायला गेली. ती त्यांच्याबरोबर शेतात खुरपणी करायला गेली. शहरात तिच्याकडे बागसुद्धा नव्हती, त्यामुळे कोणते तण आणि कोणती चांगली रोपे हे तिला माहीत नव्हते. तिच्या मावशीने ती काय करत आहे ते पाहिले. “अरे, थांब, थांब, अलका!” ती ओरडली. “तू तणाबरोबर चांगली रोपेही उपटत आहेस!”
पाठातील मुख्य मुद्दे
	1.येशूने चांगल्या आणि वाईट रोपांची एक गोष्ट सांगितली. एका माणसाने आपल्या शेतात चांगले बी पेरले. रात्री त्याचे शत्रू आले आणि त्यांनी चांगल्या बियांमध्ये तण पेरले (मत्त 13:24-25). चित्र 6 दाखवा.
चांगले बी आणि तण दोन्ही वाढले (13:26). तण पाहिल्यावर त्या माणसाचे सेवक आले आणि त्यांनी त्याचा सल्ला विचारला. शेताच्या मालकाने त्यांना कापणीच्या वेळेपर्यंत शेताला हात लावू नका असे सांगितले. रोपे परिपक्व झाल्यावर कोणते तण आणि कोणता अन्नासाठी वापरता येण्याजोगा गहू आहे हे त्यांना सहज दिसू शकले (13:27-30).
	2.येशूचे शिष्य आले आणि त्यांनी त्याला त्याच्या गोष्टीचा अर्थ काय असे विचारले. गोष्टीतील वेगवेगळ्या गोष्टी काय दर्शवतात त्याचे वर्णन करा (13:37-39).
टीप: गोष्टीतील तण हे असे रोप आहे जे कापणीला जवळजवळ तयार होईपर्यंत चांगल्या गव्हासारखेच वाढते आणि दिसते. पण गहू खाण्यासाठी चांगला असला तरी हे तण विषारी आहे.
	3.येशूची इच्छा आहे की त्याच्या अनुयायांनी लक्षात ठेवावे की आपण अशा जगात राहतो जिथे देवाची आज्ञा न पाळणारे लोक आहेत, जे लोक दुष्टाला अनुसरतात. ख्रिस्ती लोकांनी जिथे वाईट आढळते तिथे ठामपणे उभे राहिले पाहिजे. येशूचे न्याय्य राज्य सुरू होईल आणि सर्व वाईटाचा नाश होईल त्या दिवसाची आपण वाट पाहू शकतो.
पाठांतर वचन पक्के करा
कथेला आपला प्रतिसाद
सध्या देश अनुभवत असलेल्या अडचणींदरम्यान वाईटासमोर ठामपणे उभे राहिलेल्या सुदानमधील ख्रिस्ती लोकांच्या अनेक गोष्टी आहेत. त्यापैकी एक शोधा आणि वर्गाला सांगा.

